## A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

1. Ponuky sa vyhodnocujú na základe **nákladov použitím prístupu nákladovej efektívnosti**, t. j. úspešná ponuka bude tá, ktorá získa najvyšší možný počet bodov zo všetkých uchádzačov.
2. Vlastný návrh na plnenie kritérií uchádzač uvedie do dokumentu „**Návrh na plnenie kritérií**“, ktorý tvorí prílohu tohto dokumentu.
3. Cena za obstarávaný predmet zákazky musí byť stanovená podľa zákona Národnej rady Slovenskej republiky č. 18/1996 Z. z. o cenách v znení neskorších predpisov
a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
4. Uchádzač musí pri stanovení ceny zohľadniť všetky náklady súvisiace s predmetom zákazky ako je to uvedené v dokumente „Opis predmetu zákazky“, ktorý je súčasťou týchto súťažných podkladov.
5. Uchádzač musí pri stanovení percentuálnej zľavy vychádzať z cien odporúčaných výrobcom tovaru pre slovenský trh pre zabezpečenie porovnateľnosti jednotlivých ponúk a nastavenie rovnakého parametra pre vyhodnotenie ponúk.
6. Ak uchádzač nie je platcom DPH, na túto skutočnosť upozorní verejného obstarávateľa v dokumente „Návrh na plnenie kritérií“.Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie
v ponuke cenu, ktorá bude rozdelená na ním navrhovanú cenu bez DPH, výšku DPH
a cenu s DPH podľa slovenských všeobecne záväzných právnych predpisov (sadzba DPH 20%), aj keď samotnú DPH nebude v súlade s komunitárnym právom fakturovať.

**KRITÉRIÁ NA VYHODNOTENIE PONÚK**

Verejný obstarávateľ stanovil ako kritériá na hodnotenie ponúk kritérium: ***nákladová efektívnosť*** s cieľom určiť najvýhodnejšiu ponuku za predmet zákazky.

* 1. Verejný obstarávateľ stanovil pre **časť I. zákazky** nasledovné kritériá:
1. **Cena za servisnú prácu**
* Ide o stanovenie ceny, ktorá bude dodržaná za plnenie servisných služieb v časovej dĺžke 1 hodiny výkonu práce samostatne pre každý servisný pracovný úkon a pre všetky nadstavby motorových vozidiel verejného obstarávateľa bez ohľadu na značku a typ nadstavby, jeho vek a opotrebenie.
* Výsledkom je ukazovateľ: ***najnižšia cena/hodina práce /normohodina***
1. **Výška zľavy za originálny náhradný diel (ND)**
* Ide o percentuálnu výšku zľavy z ceny každého originálneho náhradného dielu z katalógového cenníka uchádzača.
* Výsledkom je ukazovateľ: ***najvyššia výška zľavy z ceny originálneho***

 ***náhradného dielu***

1. **Cena za odborné skúšky a odborné prehliadky (OSaOP) a vyhotovenie príslušných dokladov (vyhláška MPSVaR SR č. 508/2009 Z. z.)**
* Ide o stanovenie súčtu cien za vykonanú odbornú skúšku a odbornú prehliadku nadstavby nákladného motorového vozidla podľa vyhlášky MPSVaR SR č. 508/2009 Z. z. vrátane vyhotovenia príslušných dokladov.
* Výsledkom je ukazovateľ: ***najnižšia cena za OSaOP***
1. **Výjazd vozidla k poruche na zdvíhacom zariadení**
* Ide o cenu za vykonanie servisného zásahu (výjazd k poruche zdvíhacieho zariadenia) v prípade, ak v dôsledku poruchy nie je možné dopraviť vozidlo do sídla verejného obstarávateľa.
* Výsledkom je ukazovateľ: ***najnižšia cena za výjazd k poruche***
	1. *Spôsob uplatnenia kritérií:*

Maximálne bodové hodnotenie/počet bodov, ktoré sa pridelí najvýhodnejšej ponuke na základe uvedených kritérií:

1. Najnižšia cena za normohodinu práce max. počet bodov: **50 bodov**
2. Najvyššia výška zľavy z ceny originálneho ND max. počet bodov: **35 bodov**
3. Najnižšia cena za OSaOP max. počet bodov: **10 bodov**
4. Najnižšia cena za výjazd k poruche max. počet bodov: **5 bodov**
	1. *Pravidlá pre uplatnenie uvedených kritérií a spôsob vyhodnotenia ponúk*:
5. **Hodnotenie kritéria „Najnižšia cena za normohodinu práce“**
* Maximálny počet bodov sa pridelí ponuke uchádzača s najnižšou navrhovanou cenou/hod. práce (50 bodov). Bodové hodnotenie pre každú ďalšiu navrhovanú cenu sa vypočíta ako podiel najnižšej navrhovanej ceny a navrhovanej ceny ďalšieho uchádzača prenásobený maximálny počtom bodov pridelených pre uvedené kritérium.
1. **Hodnotenie kritéria „Najvyššia výška zľavy z ceny originálneho ND“**
* Maximálny počet bodov sa pridelí ponuke uchádzača s najvyššou percentuálnou výškou zľavy z ceny originálneho ND (35 bodov). Bodové hodnotenie pre každú ďalšiu navrhovanú výšku zľavy sa vypočíta ako podiel navrhovanej výšky zľavy a najväčšej zľavy prenásobený maximálny počtom bodov pridelených pre uvedené kritérium.
1. **Hodnotenie kritéria „Najnižšia cena za OSaOP“**
* Maximálny počet bodov sa pridelí ponuke uchádzača s najnižšou navrhovanou cenou za OSaOP (10 bodov). Bodové hodnotenie pre každú ďalšiu navrhovanú cenu sa vypočíta ako podiel najnižšej navrhovanej ceny a navrhovanej ceny ďalšieho uchádzača prenásobený maximálny počtom bodov pridelených pre uvedené kritérium.
1. **Hodnotenie kritéria „Najnižšia cena za výjazd k poruche“**
* Maximálny počet bodov sa pridelí ponuke uchádzača s najnižšou navrhovanou cenou za výjazd k poruche (5 bodov). Bodové hodnotenie pre každú ďalšiu navrhovanú cenu sa vypočíta ako podiel najnižšej navrhovanej ceny a navrhovanej ceny ďalšieho uchádzača prenásobený maximálny počtom bodov pridelených pre uvedené kritérium.

Na prvom mieste sa umiestni ponuka uchádzača s najvyšším bodovým hodnotením za všetky kritéria.

2.1 Verejný obstarávateľ stanovil pre časť II. a časť III. zákazky rovnaké kritériá na vyhodnotenie ponúk:

1. **Cena za servisnú prácu**
* Ide o stanovenie ceny, ktorá bude dodržaná za plnenie služieb v časovej dĺžke 1 hodiny výkonu práce (normohodina práce) samostatne pre každý servisný pracovný úkon a pre všetky motorové vozidlá verejného obstarávateľa bez ohľadu na typ, jeho vek a opotrebenie.
* Výsledkom je ukazovateľ: ***najnižšia cena/hodina práce/normohodina***
1. **Výška zľavy za originálny náhradný diel (ND)**
* Ide o percentuálnu výšku zľavy z ceny z cenníkových cien originálnych náhradných dielov od výrobcov dodávaných importérmi každého originálneho náhradného dielu.
* Výsledkom je ukazovateľ: ***najvyššia výška zľavy z ceny originálneho náhradného dielu***
	1. *Spôsob uplatnenia kritérií:*

Maximálne bodové hodnotenie/počet bodov, ktoré sa pridelí najvýhodnejšej ponuke na základe uvedených kritérií:

1. Najnižšia cena za servisnú prácu: max. počet bodov: **40 bodov**
2. Najvyššia výška zľavy z ceny originálneho ND: max. počet bodov: **60 bodov**

* 1. *Pravidlá pre uplatnenie uvedených kritérií a spôsob vyhodnotenia ponúk*:

1. **Celková predpokladaná cena za servisnú prácu v normohodinách**

Maximálny počet bodov 40 sa pridelí ponuke uchádzača s najnižšou navrhovanou cenou za servisnú prácu v normohodinách a pri ostatných ponukách sa určí úmerou. Hodnotenie ceny za plnenie predmetu obstarávania ostatných ponúk sa vyjadrí ako podiel najnižšej navrhovanej ceny za plnenie predmetu obstarávania ponuky a navrhovanej ceny za plnenie predmetu obstarávania príslušnej vyhodnocovanej ponuky, vynásobený maximálnym počtom bodov pre uvedené kritérium.

1. **Percentuálna zľava z cenníkovej ceny originálnych náhradných dielov**

Maximálny počet 60 bodov sa pridelí ponuke uchádzača, ktorého ponúkaná percentuálna zľava z cenníkových cien originálnych náhradných dielov od výrobcov dodávaných importérmi dosiahne najvyššiu hodnotu. Hodnotenie tohto kritéria
v prípade ostatných ponúk sa vyjadrí ako podiel navrhovanej percentuálnej zľavy
a najvyššej ponúkanej percentuálnej zľavy, vynásobený maximálnym počtom bodov pre uvedené kritérium.

* Následne sa pri každom hodnotenom uchádzačovi vykoná súčet jemu pridelených bodov za každé podkritérium vypočítané podľa vzorcov vyššie.
* Uchádzačom na prvom mieste sa stane uchádzač, ktorého ponuka po sčítaní výsledných bodových hodnôt dosiahne najvyššie celkové bodové hodnotenie. Poradie ostatných uchádzačov sa stanoví podľa počtu získaných bodov.
* Ak sa po vyhodnotení ponúk na základe kritérií na vyhodnotenie ponúk na prvom mieste umiestnia viacerí uchádzači, verejný obstarávateľ určuje ako prvé rozhodné kritérium medzi týmito uchádzačmi vyššiu percentuálnu zľavu z cenníkovej ceny originálnych náhradných dielov.

Príloha č. 1 – Návrh na plnenie kritérií pre každú časť zákazky samostatne

Príloha č. 1 súťažných podkladov časti A.3 Kritériá na vyhodnotenie ponúk

**Návrh na plnenie kritérií pre časť č. 1**

***(uchádzač predloží pre každú časť predmetu zákazky samostatne)***

Zákazka:

**Servis nadstavieb nákladných motorových vozidiel**

**Časť I.: *Servis špeciálnych nadstavieb nákladných motorových vozidiel vrátane vykonania odbornej skúšky a vyhotovenia príslušných dokladov a dodanie náhradných dielov***

**Obchodné meno uchádzača/**

**skupiny dodávateľov:** .................................................................................

**Adresa/sídlo uchádzača:** ................................................................................

**IČO:** ................................................................

|  |  |  |  |
| --- | --- | --- | --- |
| **Položka** | **Merná jednotka****(MJ)** | **Predpokladaný počet MJ** | **Hodnota za MJ****KRITÉRIUM**  |
| **Cena za servisné práce\*** | Nh | 1650 | EUR bez DPH/1 Nh |
| **Výška zľavy z ceny originálneho náhradného dielu\*\*** | % | - | % |
| **Cena za odbornú prehliadku (OP) a vyhotovenie príslušných dokladov\*** | Počet OP | 123 | EUR bez DPH |
| **Cena za odbornú skúšku (OS) a vyhotovenie príslušných dokladov\*** | Počet OS | 63 | EUR bez DPH |
| **Cena za výjazd vozidla k poruche na zdvíhacom zariadení\*** | Počet výjazdov | 45 | EUR bez DPH |

*Vysvetlivky:*

\* Položka je bližšie uvedená v opise predmetu zákazky - príloha č. 1 súťažných podkladov. Cena je uvedená na základe vlastných prepočtov, pričom sa zobrali do úvahy všetky skutočnosti, ktoré sú nevyhnutné na úplné a riadne plnenie predmetu zákazky a do ceny sú zahrnuté všetky náklady spojené s požadovaným predmetom zákazky. Uchádzač uvedie cenu s presnosťou na dve desatinné miesta (zaokrúhľuje sa matematicky).

\*\* Výška zľavy, ktorá sa uplatní z cenníkov náhradných dielov. Uchádzač uvedie údaj s presnosťou na dve desatinné miesta (zaokrúhľuje sa matematicky).

**Platca DPH**: **áno** [ ]  / **nie** [ ]

*(uchádzač označí správne zaškrtávacie pole)*

V .................................. dňa .........................

 ...........................................................................

 Meno a priezvisko osoby oprávnenej konať za uchádzača

 podpis oprávnenej osoby a odtlačok pečiatky

**Návrh na plnenie kritérií pre časť Č. 2**

***(uchádzač predloží pre každú časť predmetu zákazky samostatne)***

Zákazka:

**Servis nadstavieb nákladných motorových vozidiel**

**II. časť - Servis nadstavieb nákladných motorových vozidiel FAUN vrátane dodania náhradných dielov**

**Obchodné meno uchádzača/**

**skupiny dodávateľov:** .................................................................................

**Adresa/sídlo uchádzača:** ................................................................................

**IČO:** ................................................................

|  |  |  |  |
| --- | --- | --- | --- |
| **Položka** | **Merná jednotka****(MJ)** | **Predpokladaný počet MJ** | **Hodnota za MJ****KRITÉRIUM**  |
| **Cena za servisné práce\*** | Nh | 3870 | EUR bez DPH/1 Nh |
| **Výška zľavy z ceny originálneho náhradného dielu\*\*** | % | - | % |

*Vysvetlivky:*

\* Servisné práce uvedené v opise predmetu zákazky - príloha č. 1 súťažných podkladov. Cena je uvedená na základe vlastných prepočtov, pričom sa zobrali do úvahy všetky skutočnosti, ktoré sú nevyhnutné na úplné a riadne plnenie predmetu zákazky a do ceny sú zahrnuté všetky náklady spojené s požadovaným predmetom zákazky. Uchádzač uvedie cenu s presnosťou na dve desatinné miesta (zaokrúhľuje sa matematicky).

\*\* Výška zľavy, ktorá sa uplatní z cenníkov náhradných dielov. Uchádzač uvedie údaj s presnosťou na dve desatinné miesta (zaokrúhľuje sa matematicky).

**Platca DPH**: **áno** [ ]  / **nie** [ ]

*(uchádzač označí správne zaškrtávacie pole)*

V .................................. dňa .........................

 ...........................................................................

 Meno a priezvisko osoby oprávnenej konať za uchádzača

 podpis oprávnenej osoby a odtlačok pečiatky

**Návrh na plnenie kritérií pre časť Č. 3**

***(uchádzač predloží pre každú časť predmetu zákazky samostatne)***

Zákazka:

**Servis nadstavieb nákladných motorových vozidiel**

 **III. časť - Servis nadstavieb nákladných motorových vozidiel GEESINK, ROSSI, KOBIT vrátane dodania náhradných dielov**

**Obchodné meno uchádzača/**

**skupiny dodávateľov:** ....................................................................................

**Adresa/sídlo uchádzača:** ....................................................................................

**IČO:** ................................................................

|  |  |  |  |
| --- | --- | --- | --- |
| **Položka** | **Merná jednotka****(MJ)** | **Predpokladaný počet MJ** | **Hodnota za MJ****KRITÉRIUM**  |
| **Cena za servisné práce\*** | Nh | 1950 | EUR bez DPH/1 Nh |
| **Výška zľavy z ceny originálneho náhradného dielu\*\*** | % | - | % |

*Vysvetlivky:*

\* Servisné práce uvedené v opise predmetu zákazky - príloha č. 1 súťažných podkladov. Cena je uvedená na základe vlastných prepočtov, pričom sa zobrali do úvahy všetky skutočnosti, ktoré sú nevyhnutné na úplné a riadne plnenie predmetu zákazky a do ceny sú zahrnuté všetky náklady spojené s požadovaným predmetom zákazky. Uchádzač uvedie cenu s presnosťou na dve desatinné miesta (zaokrúhľuje sa matematicky).

\*\* Výška zľavy, ktorá sa uplatní z cenníkov náhradných dielov. Uchádzač uvedie údaj s presnosťou na dve desatinné miesta (zaokrúhľuje sa matematicky).

**Platca DPH**: **áno** [ ]  / **nie** [ ]

*(uchádzač označí správne zaškrtávacie pole)*

V .................................. dňa .........................

 ...........................................................................

 Meno a priezvisko osoby oprávnenej konať za uchádzača

 podpis oprávnenej osoby a odtlačok pečiatky